Raport îngrijorător: Schimbările climatice, o ameninţare tot mai pentru sănătatea oamenilor
Schimbările climatice exacerbează inundaţiile şi secetele şi reduc calitatea apei, reprezentând o ameninţare tot mai mare pentru sănătatea oamenilor, potrivit unui raport publicat miercuri de Agenţia Europeană pentru Mediu.
Agenţia cu sediul în Copenhaga a lansat un apel la măsuri rapide şi o mai bună coordonare între guverne şi autorităţi în scopul limitării şi evitării riscurilor sanitare, informează DPA.
Potrivit raportului, unul din opt europeni trăieşte deja în zone potenţial predispuse la inundaţii provocate de râuri ieşite din matcă.
Persoanele vârstnice, copiii, persoanele cu o sănătate precară, grupurile cu venituri mici, fermierii şi salvatorii sunt cei mai afectaţi de inundaţii, secete, incendii forestiere, boli şi patogeni cu transmitere prin apă, potrivit raportului.